Bahodir Ahmedov YuNESKOning O‘zbekistondagi vakolatxonasi rahbari bilan uchrashdi

O‘zbekistonning madaniyat va sport ishlari bo‘yicha vaziri Bahodir Ahmedov 15-iyul kuni YuNESKOning O‘zbekistondagi vakolatxonasi rahbari Krista Pikkat bilan muzokara olib bordi, deb xabar beradi “UzDaily.uz”.

Muzokara davomida tomonlar O‘zbekiston va YuNESKO o‘rtasidagi hamkorlikning hozirgi holatini muhokama qildi, hamda Moddiy va nomoddiy madaniy meroslar ro‘yxatiga kiritilgan obyektlar bo‘yicha ma’lumot almashdi.
Bahodir Ahmedov va Krista Pikkat, shuningdek, 25—30-avgust kunlari Samarqandda o‘tkaziladigan “Sharq taronalari” festivaliga tayyorgarlik masalasini ham ko‘rib chiqdi.